BIZ เซ็นขายครุภัณฑ์การแพทย์ 139.75 ลบ. ดันแบ็คล็อกทะลุ 1.3 พันลบ. มั่นใจ Q2 โตต่อ
BIZ เซ็นขายครุภัณฑ์การแพทย์ ให้โรงพยาบาลรัฐ มูลค่า 139.75 ลบ. ดันแบ็คล็อกทะลุ 1.3 พันลบ. ทยอยรับรู้รายได้ในปีนี้   มั่นใจผลงานไตรมาส 2/65 โตต่อเนื่องจากไตรมาส 1/65 พร้อมย้ายเทรด SET เร็วๆนี้
BIZ เซ็นขายครุภัณฑ์การแพทย์ ให้โรงพยาบาลรัฐ มูลค่า 139.75 ลบ. ดันแบ็คล็อกทะลุ 1.3 พันลบ. มั่นใจผลงานไตรมาส 2/65 โตต่อเนื่องจากไตรมาส 1/65
19 พ.ค. 2565

นายสมพงษ์ ชื่นกิติญานนท์ ประธานเจ้าหน้าที่บริหาร บริษัท บิสซิเนสอะไลเม้นท์ จำกัด (มหาชน) จำกัด (มหาชน) หรือ BIZ เปิดเผยว่า บริษัทฯ ได้ลงนามในสัญญาซื้อขายครุภัณฑ์ทางการแพทย์ กับหน่วยงานโรงพยาบาลโรงพยาบาลรัฐ ซึ่งเป็นเครื่องฉายรังสีมูลค่าสัญญา 139.75 ล้านบาท (รวมภาษีมูลค่าเพิ่มและภาษีอากรอื่นแล้ว) ระยะเวลาของสัญญา 300  วัน ส่งผลให้งานในมือรอรับรู้รายได้ (Backlog) เพิ่มเป็น  1,312 ล้านบาท  ทยอยรับรู้รายได้ในปีนี้
สำหรับแนวโน้มผลการดำเนินงานในไตรมาส 2/2565 คาดว่าจะเติบโตต่อเนื่องจากไตรมาส 1/2565 จากการส่งมอบงานตามสัญญาได้ประมาณ  2-3 โครงการ  โดยในไตรมาส 1/2565 บริษัทฯ มีกำไรสุทธิ 34.49 ล้านบาท และรายได้รวม 328.35 ล้านบาท
ส่วนโรงพยาบาล เฉพาะทางมะเร็ง แคนเซอร์อลิอันซ์ ศรีราชา จังหวัดชลบุรี มีการเติบโตขึ้นขึ้นมากเมื่อเทียบกับช่วงเดียวกันของปีก่อน โดยมีรายได้ 22.46 ล้านบาท
ทั้งนี้บริษัทฯ เตรียมแผนดำเนินการย้ายหลักทรัพย์จดทะเบียนของบริษัทจากตลาดหลักทรัพย์ เอ็ม เอ ไอ (mai) เข้าซื้อขายในตลาดหลักทรัพย์แห่งประเทศไทย (SET) ซึ่งการย้ายเข้าจดทะเบียนใน SET จะเอื้ออำนวยและเพิ่มโอกาสทางธุรกิจ ขยายฐานผู้ถือหุ้นและกองทุนทั้งในและต่างประเทศ เข้ามาเพิ่มสัดส่วนการลงทุน และเพิ่มสภาพคล่องการซื้อ-ขายหุ้น รวมถึงรองรับการขยายธุรกิจของบริษัทฯ ในอนาคต